Ronalds Ķēniņš

Ronalds Ķēniņš (dzimis  Rīgā) ir latviešu hokejists, spēlē kreisās malas uzbrucēja pozīcijā, Latvijas hokeja izlases dalībnieks. Pašlaik (2024) Ķēniņš spēlē Šveices hokeja līgas kluba SC Bern sastāvā.

 Spēlētāja karjera 
Hokejista gaitas iesācis Latvijā, jau 16 gadu vecumā Ķēniņš pārcēlās uz Šveici. No 2008. līdz 2011. gadam Ķēniņš spēlēja Šveices B hokeja līgas klubā GCK Lions. 2011.—12. gada sezonā uzbrucējs izcīnīja vietu Šveices hokeja līgas kluba Cīrihes "Lions" pamatsastāvā, kopā ar komandu izcīnot Šveices čempiona titulu.

2013. gada jūlija nogalē Ķēniņš noslēdza līgumu ar NHL klubu Vankūveras "Canucks", taču nākamo sezonu vēl aizvadīja Cīrihes "Lions" sastāvā, kopā ar komandu otro reizi kļūstot par Šveices čempionu. Nākamajā vasarā pārcēlās uz Ziemeļameriku, kur septembra nogalē aizvadīja vienu pārbaudes spēli "Canucks" rindās, taču tad tika nosūtīts uz AHL vienību Jūtikas "Comets".

2015. gada 30. janvārī Ķēniņš tika izsaukts uz NHL, 31. janvāra spēlē pret Bufalo "Sabres" aizvadot savu debiju NHL. Tā arī bija pirmā reize kopš 2011. gada 29. novembra, kad NHL laukumā spēli aizvadīja divi latvieši, "Sabres" rindās spēlējot Zemgum Girgensonam. Divas dienas vēlāk, mačā pret Minesotas "Wild", Ķēniņš pārspēja Devanu Dubniku, gūstot arī savus pirmos vārtus NHL. Sezonas turpinājumā "Canucks" rindās Ķēniņš 30 spēlēs guva 12 rezultativitātes punktus.

2015. gada jūnijā noslēdza viena gada vienvirziena līgumu ar komandu, taču īsi pirms sezonas sākuma tika nosūtīts uz Jūtikas "Comets". Decembra sākumā tika izsaukts uz Vankūveras "Canucks". Kopumā 2015.—16. gada sezonā "Canucks" rindās aizvadīja vien 8 spēles, kurās ar rezultativitātes punktiem neatzīmējās. Vasarā "Canucks" jaunu līgumu ar Ķēniņu nenoslēdza, un hokejists atgriezās Cīrihes "Lions" sastāvā.

"Lions" rindās uzbrucējs aizvadīja divas sezonas, 2018. gadā trešo reizi karjerā kļūstot par Šveices čempionu. Īsi pēc sezonas beigām Ķēniņš noslēdza trīs gadu līgumu ar HK Lozanna. 2019. gadā kopā ar komandu sasniedza Šveices pusfinālu.

Latvijas hokeja izlases rindās spēlējis 2014. gada Olimpisko spēļu turnīrā, kā arī 2011., 2012., 2013., 2014.,2016.,2018., 2023.gada Pasaules čempionātos.

Latvijas jaunatnes izlašu sastāvā ir spēlējis 2008. un 2009. gada Pasaules čempionātā U-18 1. divīzijā, 2010. gada Pasaules čempionātā junioriem elites divīzijā, kā arī 2011. gada Pasaules čempionātā U-20 vecuma grupā 1. divīzijā.

 Karjeras statistika 
     Regulārā sezona   Izslēgšanas spēles Sezona  Klubs  Līga                     2006.—07. HK Liepājas Metalurgs U-18 Latvija U-18 ?? 1 3 4 12 — — — — — 2007.—08. Pikes Oberthurgau U17 Elite Novizen 30 14 21 35 60 4 0 3 3 18 2008.—09. GC Küsnacht Lions NLB 42 2 8 10 24 — — — — — 2008.—09. GC Küsnacht II U-20 Top Junioren 6 6 6 12 6 — — — — — 2009.—10. GC Küsnacht Lions NLB 4 1 3 4 4 — — — — — 2009.—10. GCK Lions U20 Elite Jr. A 30 13 18 31 38 9 0 4 4 10 2010.—11. GC Küsnacht Lions NLB 11 1 2 3 8 — — — — — 2010.—11. GCK Lions U20 Elite Jr. A 18 7 14 21 45 11 7 13 20 24 2011.—12. Cīrihes "Lions" NLA 47 6 12 18 48 15 0 4 4 6 2012.—13. Cīrihes "Lions" NLA 45 3 14 17 12 12 4 4 8 10 2013.—14. Cīrihes "Lions" NLA 39 8 17 25 40 18  4 0 4 6 2014.—15. Vankūveras "Canucks" NHL 30 4 8 12 8 5 1 1 2 4 2014.—15. Jūtikas "Comets" AHL 36 5 7 12 23 — — — — — 2015.—16. Vankūveras "Canucks" NHL 8 0 0 0 0 — — — — — 2015.—16. Jūtikas "Comets" AHL 41 5 18 23 44 4 0 2 2 2 2016.—17. Cīrihes "Lions" NLA 45 6 9 15 65 6 0 1 1 2 2017.—18. Cīrihes "Lions" NL 40 1 9 10 57 18  5 5 10 14 2018.—19. HK Lozanna NL 49 10 19 29 47 12 3 3 6 16 2019.—20. HK Lozanna NL 44 5 15 20 34 — — — — — 2020.—21. HK Lozanna NL 51 9 26 35 49 6 1 2 3 6 2021.—22. HK Lozanna NL 43 7 13 20 24 8 1 2 3 10 2022.—23. HK Lozanna NL 46 3 2 5 32 — — — — — 2022.—23. HC Sierre SL 2 0 2 2 0 — — — — — NHL kopā 38 4 8 12 14 5 1 1 2 4

 Atsauces 

 Ārējās saites 

 Latvijas Hokeja federācijas profils

Kategorija:1991. gadā dzimušie
Kategorija:Rīgā dzimušie
Kategorija:Latvijas hokejisti
Kategorija:Vankūveras "Canucks" spēlētāji
Kategorija:Šveices hokeja līgas čempioni
Kategorija:Latvijas sportisti 2022. gada ziemas olimpiskajās spēlēs
Kategorija:Hokejisti 2014. gada ziemas olimpiskajās spēlēs
Kategorija:Hokejisti 2022. gada ziemas olimpiskajās spēlēs